Ақмола облысы

Бурабай ауданы

Первомай орта мектебінің жанындағы

«Балапан» шағын орталығы

**Ашық сабақ**

***Ертегілер еліндегі ғажайып математика***

Тәрбиеші: Бижанова Д.К.

2017 жыл

**Тақырыбы: Ертегілер еліндегі ғажайып математика**

**Мақсаты:** Білімдерін тиянақтау.  
**Білімділік:**  Баланың қарапайым математикалық түсініктерден алған білімін тиянақтау, геометриялық пішіндерді танып, ажырата білуін жетілдіру, қарапайым сан мен санаутүсініктерін қалыптастыру, апта күндерін ажырата білуге үйрету.  
**Тәрбиелік:**  Ойынның шартын сақтап ойнауға, ұйымшыл, көпшіл, шыдамды, сабырлы, шапшаң болуға тәрбиелеу.  
**Дамытушылық:**  Сандарды тура, кері санауға үйрету, логикалық ойын арқылы баланың қиялын, ой - өрісін, есте сақтау қабілетін дамыту.  
**Пәнаралық байланыс: Тіл дамыту, математика, әлеуметтік орта, шығармашылық (Драма)  
Көрнекілігі:** Геометриялық пішіндер, тура, кері санауға арналған сандар, санауға арналған маскалары, шығармашылық ойынға арналған пішіндер салынған карточкалар, үйшік макеті, ертегі кейіпкерлері, слайд.  
**Сабақты ұйымдастыру:**Балалармен шаттық шеңберін құрамыз.  
*Амандасу үлкенге, Тәрбиенің ісі ғой  
Ал, кәнекей, бәріміз сәлем,- дейік үлкенге  
Қайырлы күн, қонақтар. Қайырлы таң, балалар.*  
*Армысың көк аспан.Армысың кең дала*

*Армысың жер Ана.Армысың достарым!  
Балалар орындарына отырады.***Тәрбиеші:** Жылдың қай мезгілі?  
**Балалар:**  Қөктем айы  
**Тәрбиеші:**  Қөктем айларын ата?  
**Балалар:** Наурыз, сәуір, мамыр

**Тәрбиеші:** Көктемде табиғатта қандай өзгерістер болады.

**Балалар:** Күн жылынады,қар ериді,ағаштар бұршік атады.

**Тәрбиеші:** Балалар, қандай ертегі білесіңдер?  
**Балалар:** «Маша мен аю», «Түлкі мен ешкі», «Қасқыр мен қоян»  
**Тәрбиеші:** Олай болса, Маша мен аю ертегісінің қойылымын тамашалаймыз***!(Слайд)***  
Балалар, бүгін біз ертегілер еліндегі ғажайып пішіндермен таныспақпыз. Ерте, ерте, ертеде бір әсем сарайда ***Маша*** атты бір ерке қыз өмір сүріпті, оның әдемі сарайы болыпты. Сол сарайда жалғыз тұрыпты. Жалғыз тұрып іші пысқан Маша былай деп армандайды:  
***Маша*:** «О, шіркін? Менің мынадай сарайымда көп достарым болса ғой! Мен олармен бірге есеп шығарып, ойнап көңіл көтерер едім.  
Осы кезде біреу есік қағады.  
***Аю* :(Мерейім)** «Кім бар мына әсем сарайда? Рұқсат болса кірейін.  
***Маша***: Мен Машамын. Сен кімсің?  
**Аю**: Мен Аюмын. Мен үшбұрыш ала келдім, сені таныстырайын, оның үш бұрышы, үш қабырғасы, үш төбесі бар. Ол тура сенің үйіңнің төбесіне ұқсайды.  
***Маша:*** А солай ма, мен білмеппін. Үйге кіру үшін менің тапсырмамды орында.  
***1 - тапсырма***. Бір аптада неше күн бар?  
***Жауабы:* Мерейім**

Бір аптада жеті күн бар.  
Дүйсенбіде доп ойнадым далада  
Сейсенбіде серуен құрдым қалада  
Сәрсенбіде сурет салдым сәндетіп  
Бейсенбіде би биледім әндетіп  
Жұма күні жидек тердім ағаштан  
Сенбі күні кино көрдім клубтан  
Жексенбіде үйде болдым дем алдым  
Осылайша өте шықты бір апта.  
Біздің балаларда апта күндерін айтып береді.  
***Маша*:** Жарайсың! Кіре ғой сарайға.  
Бір кезде **Қасқыр** келеді.  
**Қасқыр:(Дария)** Бұл сарайда кім тұрады?  
***Маша*:** Мен Машамын, сен кімсің?  
**Қасқыр**: Мен қасқырмын. Менің қолымдағы төртбұрыш, оның төрт бұрышы, төрт қабырғасы бар. Ол теледидарға ұқсайды.  
***Маша:*** Солай екен ғой, үйге кіру үшін менің тапсырмамды орында.  
***2 - тапсырма***  
1 - ден 5 - ке дейін тура, кері санап бер.  
**Дария: 0 1 2 3 4 5 5 4 3 2 1 0  
*Маша:*** Дұрыс, үйге кіре ғой.

Ойын**: Көршісін тап: (Слайд)** *Сандарды санау тура және кері.*

***Қоян***(**Гүлсүм):** Бұл әсем сарайда кім тұрады?  
***Маша***: Мен Машамын, сен кімсің?  
***Қоян:*** Мен қоянмын, Мен саған таныстыруға дөңгелек әкелдім., оның бұрышы жоқ, допқа, күнге ұқсайды.  
***Маша***: мм, қане маған берші, Үйге кіру үшін мына тапсырманы орындайсың.  
***3 - тапсырма.***Алма ағашта бес алма  
Қандай тәтті жесе алма,  
Бесеуінде жеп қойсаң  
Қалады онда неше алма.  
***Қоян*:** ***0 алма.***  
***Маша***: Дұрыс айтасын, кіре ғой.

**Тәрбиеші**: Балалар мен сендерге осындай есеп айтайын кім шешеді екен?  
*Бес қоян орманда  
Келе жатты қорбандап  
Біреуі шаршады  
Әрмен қарай бармады. Неше қоян орманға барады?*

**Тәрбиеші**: Жарайсыңдар!  
Осы кезде түлкі кіріп келеді.  
***Түлкі:*** (**Диляра**). Мына әсем сарайда кім тұрады?  
***Маша***: Мен Машамын, сен кімсің?  
***Түлк***і(**Диляра**). Мен түлкімін. Менің қолымдағы төртбұрыш пішіні.  
Оның төрт бұрышы, төрт қабырғасы тең.  
***Маша:*** Солай екен. Онда сен менің тапсырмамды орында.  
***4 - тапсырма***. 1 - ден 5 - ке дейін санамақ айтып бер

**Диляра**

Бір дегенің бесік,  
Содан шықтық өстік.  
Екі дегенің елім,  
Өзен тауым көлім  
Үш дегенім үміт,  
Үміт артар жігіт  
Төрт дегенім төзім,  
Төзе білім өзім  
Бес дегенім бақыт,  
Бағалайтын уақыт.  
**Маша:** Жарайсың Түлкі,кіре ғой.  
**Тәрбиеші** Енді біздің балаларда санамақ білетін болар, қане кім айтып береді?  
***5 - тапсырма***. Саусақпен санап үйренейік:  
*Кел,санайық екеуміз. Біз үйде нешеуміз?*

*Бас бармақ ,атам*

*Болан үйрек , апам*

*Ортан терек,ағам*

*Шылдыр шумек,мен*

*Кішкентай бөбек,сен*

*Біз үйде нешеуміз? Біз үйде – бесеуміз*.

**Сергіту сәті: Ойын «Өз үйіңді тап»** (геометриялық пішіндер)*Бойды сергек тік ұста  
Емін - еркін тыныста  
Оң қолыңды соз алға  
Қол ұшына қарада  
Үшбұрыш сыз ауада  
Сол қол босқа тұрмасын  
Шеңбер жасап тынбасын* **Тәрбиеші**: Балаларға пішіндерге ұқсас заттарды теледидардан көрсету. **(Слайд)**  
Балалар пішіндер туралы тақпақтар айтайық:  
1.**Әйсан:** *Пішіндерді үйрендім  
Қабырғасы тік сайлы.  
Үш бұрыш бұл үйлердің  
Шатырына ұқсайды.*  
2.**Ерасыл** *Бөлініп - ап екіге,  
Отырған сәт шетінде.  
Төртбұрышта ұқсайды  
Үстелдердің бетіне.****6 - тапсырма. Балаларға логикалық сұрақ:****-Айгүлдің мамасы дүкеннен екі доп сатып әкелді. Оның біреуін бөпесіне берді. Нешеуі қалды?  
-Ағашқа бес торғай қонды, оның екеуі ұшып кетті. Ағашта неше торғай қалды?*

**Қорытынды.** *Сандар шығып тақпақтарын айтады:*1.  **Мешітбай:**  Мені білгін келсе,  
 Мен таяқша бірмін.   
 Барлық санға жол бастап,  
 Ең басында тұрамын.  
2. **Ақжан:** Бірден кейін тұрамын,   
 Сандар іші тұрағым.  
 Бірге бірді қосқанда,  
 Иіліп мен шығамын.  
3.**Ясмин:** Екіден соң әрқашан  
 Үш саны боп қаламын.  
 Қос мүйізі майысқан  
 Ұлттық ою саламын.  
4.**Дария**: Достар мені төрт дейді  
 Беске бірім жетпейді  
 Бірақ үшке ағамын  
 Жақсысымын бағаның  
5. **Әйсан**  
 Әр қолда саусақ бес - бестен  
 Шықпас тегін ол естен  
 Біліп санның шамасын  
 Мысал ойлап табасың.  
**Тәрбиеші:**  
- Балалар сендерге ертегі ұнады ма?  
- Біздерге қонаққа нелер келді? (Аю,қасқыр,қоян,түлкі және Маша)  
***Маша:*** Сендермен бірге ойын ойнап, есеп шығарып, көңілімді көтергендеріне қуаныштымын. Сіздерге ризамын.  
**Тәрбиеші:** Балалар сіздерге машаның кәмпиті бар екен.  
Балаларды Маша мадақтайды.  
Осымен бүгінгі «Ертегілер еліндегі ғажайып математика» атты ұйымдасқан оқу іс - әрекетіміз аяқталды.

**Балалар*:*** *Қол ұстасып тұрайық  
Шеңберді біз құрайық.  
Көріскенше күн жақсы,  
Сау саламат болайық!* **Күтілетін нәтиже:  
Нені біледі:** Балалар геометриялық пішіндерді атап, ертегі кейіпкерлерін дұрыс атай білді,  
**Игеру керек:** Дамытушы ойындар арқылы ой қабілеттерін дамыту. Сандарды ажыратуды, кері тура санауды, сұрақтарға дұрыс жауап беруді игеру керек.  
**Меңгеру керек:** Геометриялық пішіндерді ажыратуды, ертегі кейіпкерлерін шатаспай меңгергендері байқалады.